黃長發

黃長發，2006年香港先生冠軍，做過無綫電視藝人。佢係法籍華人，祖籍廣東潮州，喺法國出世，父母係越南華裔。

簡介 
黃長發喺參選香港先生競選之前，佢喺法國就學。黃長發喺法國時曾經任職超市豬肉檔師傅。

喺2006年7月嘅香港先生選舉中嘅「瀟灑組」，黃長發成為瀟灑組冠軍，其後擊敗2005年香港先生，成為新嘅香港先生。成為香港先生之後，繼而簽約無綫電視成為旗下藝人。

黃長發嘅阿哥係黃祥興，黃祥興都曾經喺2005年香港先生選舉中參選，但未能勝出。

黄長發曾經傳出姊弟戀：2009年同鞋王三奶李姿霆玩姊弟戀，當時得23歲嘅佢，因為教法文而搭上比自己大16年、有個5歲女嘅Karen，當其時，黃長發唔理屋企人反對，為對方退出幕前，Karen亦不惜放棄每月8萬蚊「包養費」，離開鞋王。  

喺2009年2月，黃長發宣告半退出娛樂圈。原因係佢嘅廣東話唔太靈光，應付唔到TVB嘅工作，但佢需要賺錢維持生活，所以轉行做會計師。

近年又轉行，喺模特兒公司做經理。佢向拍拖四年嘅捷克籍模特兒女友Zuzana求婚成功，並計劃2015年7月喺布拉格舉行婚禮。

演出作品

電視劇 
 2007年：學警出更 飾 法國遊客
 2007年：同事三分親 飾 Paul
 2008年：金石良緣 飾 Peter
 2008年：甜言蜜語 飾 顧客
 2008年：Click入黃金屋 飾 富家子邦少
 2009年：桌球天王 飾 Eric
 2009年：美麗高解像 飾 新星電視台化妝員工
 2009年：老友狗狗 飾 獸醫診所護士

黃長發喺香港先生競選嘅個人介紹網頁
 黃長發 TVB Blog

香港先生
前無綫電視男藝員
香港會計師
法籍華人
長發